હર્ષભાઈ, હાલમાં ક્લાસિકલ ગુજરાતી હાસ્ય નવલ ભદ્રંભદ્ર પર કુલ ૬ મિત્રો સહિયારું કામ કરી રહ્યા છે. આ કાર્ય એક પરિયોજના તરીકે હાથ પર લેવામાં આવે છે, અને એક સભ્ય તેનું સંચાલન કરે છે. આ વખતે વ્યોમભાઈએ તેના સંચાલનની જવાબદારી સ્વીકારી છે. દરેક સભ્યોને સંચાલક નિયત સંખ્યામાં પ્રકરણો વહેંચે છે, જે પૂર્ણ થયે તેમને નવું પ્રકરણ ફાળવવામાં આવે છે. સૌથી પહેલી પરિયોજના સુશાંતભાઈની રાહબરી હેઠળ રચનાત્મક કાર્યક્રમની હાથ પર લેવામાં આવી હતી અને તેના પછી ગાંધીજીનાં જ બીજા પુસ્તક સત્યના પ્રયોગો અથવા આત્મકથા પર ૧૩ સભ્યોએ ભેગા થઈને કામ કર્યું અને ૫૨૫ પાનાંનું પુસ્તક ૪ અઠવાડિયામાં પૂર્ણ કરી દીધું. જો તમને સહિયારી રીતે કામ કરવામાં રસ હોય તો અહિં પરિયોજનાની ચર્ચામાં જોડાવ અને ત્યાં અથવા Vyom25નાં ચર્ચાનાં પાનાં પર તેમને સંદેશો લખો. તેઓ આપને પણ એકાદું પ્રકરણ ફાળવી આપશે. ટાઈપ કરતી વખતે એટલું ધ્યાન રાખવાનું કે પુસ્તકમાં હોય તે જ પ્રમાણે જોડણી, વિરામ ચિહ્નો અને વાક્ય રચના આબેહુબ રાખવા. જો કે વધુ માર્ગદર્શન તમને પરિયોજનાની ચર્ચામાં પણ મળી રહેશે અને વ્યોમભાઈ કે સુશાંતભાઈ પણ પૂરું પાડશે. મારી મદદ લેવામાં પણ સંકોચ ના રાખશો.--Dsvyas (talk) ૦૩:૧૮, ૨૭ એપ્રિલ ૨૦૧૨ (IST)